قسیه‌ی زنه‌ی له‌لام نه‌که ، به‌ش م گریه و زاریه
دڵخوه‌شی و خه‌نی را ت ، شانس م بی قه‌راریه
له‌لای خه‌یال سه‌ونز ت ، ژیان له وینه ی بهه‌شته
له‌لای خه‌یال پایزم ، خوه‌شی له‌ م فه‌راریه
گه‌پ خوه‌شی را م نیه ، م وینه‌ی که‌و له قه‌فه‌سم
له باخ و بولبول را م نه‌ويش ،روژه‌یل ت وه‌هاریه
ت ئازادی هاده مالد، م هامه پشت دیواری
ت خوه‌ر و مانگ دوينی وه چه‌و ،زانی ده‌رد م کاریه
سه‌وله‌یل باخ زه‌رد  م ، چه‌وه‌ری قه‌تره‌ی وارانن
له وه‌ختی چید و ناتیده و ، ده‌رد  م  خو دیاریه
جه‌لال کووهی
